الحمد لله حمدا كثيرا طيبا مباركا فيه. كما ينبغي لجلال وجهه وعظيم سلطانه الحمد لله. الحمد لله حمدا كثيرا طيبا مباركا فيه غير مكفي ولا مكفور ولا مودع ولا مستغنى عنه ربنا. اللهم اطعمت وسقيت واغنيت واقنيت وهديت
لو اجتبيت فلك الحمد على ما اعطيت. اللهم لك الحمد كله ولك الملك كله وبيدك الخير كله. واليك يرجع الامر كله اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد. اخواني واحبابي في الله سورة الفاتحة
من اعظم سور القرآن لأ هي اعظم سور القرآن هي اعظم ما نزل من السماء الى الارض. هي اعظم ما انزله الله في القرآن والتوراة والانجيل والزبور كما ثبت عن النبي صلى الله عليه وسلم. سورة الفاتحة يا اخواني سلاسل مفاتيح. يعني انا بديك ايه؟ سلاسل مفاتيح. اربع سلاسل مفاتيح
نتكلم عنهم الان. اول سلسلة سلسلة مفاتيح النجاح في الحياة. هي بتفتح لك هي فاتحة لايه؟ هي بتفتح ايه؟ هي بتديك مفاتيح اول حاجة مفاتيح النجاح في الحياة. اللي عايز ينجح في الحياة يتعلم من سورة الفاتحة. سورة الفاتحة بتديك قواعد ان تكون انسانا ناجحا في الحياة
او زي ما قلنا اخواني من ضمن المآسي اللي احنا عايشينها ان احنا مش عارفين نتعلم من الدين قواعد النجاح في الحياة. والله يا جماعة ما فيه مبدأ في القرآن او السنة
من قواعد النجاح في الحياة القواعد دي كلها انا بجمعها في حاجة اسمها التربية العقلية. التربية العقلية اللي هي قواعد اللي هي لو خدها طالب يبقى ناجح في دراسته. لو خدها واحد حرفي بيصلح سيارات او اي حرفة يبقى ناجح في حرفته. لو خدها داعية يبقى ناجح في دعوته. لو خدها طالب
حلم يبقى ناجح في طلبه. النجاح عقلية. النجاح قواعد واحدة في الدين وفي الدنيا. عند المسلم والكافر. النجاح دي اسمها التربية العقيدة فسورة الفاتحة فيها تربية عقلية فيهم زيرو تهيره. سورة الفاتحة بتنقلك من صفر لبطل من الابطال. فيها قواعد
سيروا طهيروا ازاي تبقى انسان بطل من ابطال الحياة؟ هو الدين بيعلمنا النجاح؟ هو انا مش بروح لبتوع التنمية البشرية وبتوع علم الادارة وبتوع الكوتشينج والميتا كوتشينج وبتوع تعديل السلوك وبتوع اضطرابات الشخصية وبتوع الارشاد الاسري وبتوع العلاج النفسي وبتعلم من
ايه كلها من علوم المساعدة بيسموها علوم المساعدة الدين ما بيسموش علوم المساعدة. شايفين الكارسة اللي احنا فيها وبروح لهزه العلوم كلها بتاعة العلاج والارشاد الاسري والادارة والتدريب وتنمية المهارات عشان ابقى انسان ناجح. وبعد كده اجي لكم في المسجد بقى. القواعد اللي انا اتعلمتها في دورات
التنمية البشرية والادارة. اجي ابقى ناجح بقى في الدين. يا جماعة الاية اتعكست والله. احنا بنتعلم من الدين النجاح ونخرج ننجح في الدنيا سبب نجاحنا في الدين. الواحد كثير من اي نجاح في الضيق في الدنيا انما هو بسبب اصلا فهم القواعد في القرآن والسنة. كثير من قواعد القرآن والسنة
في النجاح وعقلية النجاح والادارة والتخطيط والتدرج والتركيز والاستمرار والثبات وهزه القواعد العقلانية للنجاح الواحد يؤمن بها في القرآن والسنة وبعد كده يخرج يلاقي الكتب عالمية. يقول لك الكتب الاكثر مبيعا في العالم. ايه سلايت ايدج ده يا عم! كتاب بيقول لك ان
فرق ما بين الاول على الدفعة والاخير على الدفعة ليس منسوب الزكاء. وانما هو معدل الاستمرار. والثبات على اوراد المزاكرة اليومية في حياته. يا راجل الكلام اللي مالي القرآن والسنة من اول سورة الفاتحة وسورة فصلت. وقل امنت بالله ثم استقم وان الذين قالوا ربنا الله ثم استقاموا. كلام الاستمرار ده طلع
دلوقتي كتب بيكسبوا من ورائها ملايين مملينة في العالم. وييجي ستيفن كوفي ينزلها في العادات السبعة للقادة الاداريين والشخصيات الاكثر نجاحا في العالم وتنتشر في العالم وتلاقي الكتاب بيقدم له انجح مديرين لاكبر مالتي ناشيونال جروبز في العالم تتجعز من مقدمة الكتاب
تتجهز من من الاسماء الادارية العملاقة اللي بتقابل الاكتئاب تروح تشوف العادات السبعة للقادة الاداريين والسبع صفات للنجاح والسبع صفات جهزت لها قواعد مبدئية في القرآن والسنة. هو الكلام ده عندنا واحنا مش عارفين نطلعه مشكلة كبيرة جدا ان احنا مش قادرين نصنع
حضارة قائمة على القرآن والسنة. مش قادرين نصلح حياتنا. مش قادرين نصلح بيوتنا بالقرآن والسنة. مش عارفين نتجوز ازاي واحنا شباب صغير بالقرآن والسنة. مش عارفين ازاي ننجح في دراستها بالقرآن والسنة؟ مش عارفين ازاي نبقى سعداء بالقرآن والسنة؟ فالقرآن بيديك مفاتيح. اول مفاتيح بيديها لك سورة الفاتحة مفاتيح
النجاح في الحياة. سلسلة المفاتيح التانية مفاتيح الاحساس بالقرآن وفاهم القرآن. الفاتحة هي تقدر تقول ايه؟ الاكواد الكود بتاع التعامل مع القرآن. هتنجح في الاحساس بسورة الفاتحة. وهتنجح في فهم ايات سورة الفاتحة. هتنجح في القرآن كله. على قد ما
انجح في الفاتحة على قد ما نجح في القرآن. سلسلة المفاتيح التالتة مفاتيح خزائن الله. مفاتيح مدد الله. مفاتيح عطاءات الله. سورة الفاتحة بتقول لك ربنا يفتح عليك ازاي؟ ايه الجهود اللي انت لو عملتها ربنا يفتحها في وشك. ربنا يفتح لك الابواب المقفولة لفتحنا عليهم بركات من السماء والارض
مفاتيح خزائن الله السلسلة المفاتيح الرابعة في سورة الفاتحة مفاتيح الطريق الى الله سبحانه وتعالى. مفاتيح الطريق مفاتيح الوصول الى الله لان هي بتفتح لك اوصل لك ازاي يا رب؟ انا عايز اوصل لك ولكن اوصل لك ازاي؟ نتكلم في كل
مفاتيح من هزه المفاتيح سريعا عشان لسة هناخد بقى نعرج على معاني السورة سريعا عشان نختم النهاردة بازن الله سبحانه وتعالى دورة مفاتيح خزائن الله تدبرات الفاتحة مفاتيح النجاح في الحياة. من ضمن مفاتيح النجاح في الحياة ابدأ اللي بيسموها روح المبادرة. مفاتيح فروم زور وتهيره. ابدأ ما تقعدش
امواج الصدفة عشان تلقيك على شواطئ النجاح. اياك نعبد واياك نستعين. اهدنا الصراط المستقيم. انا قبل ما اقول اهديني انا عبدتك يا رب انا قبل ما اقول اهديني انا رفعت ايدي وتوسلت اليك يا رب. انا قبل ما اقول يهديني انا خطيت اليك يا رب. مش هو ده. مش هي دي قضية روح المبادرة. مش
هي دي قضية ان تبدأ بمراد الله قبل ان تبدأ بمراد نفسك التلاتة والصخرة يا جماعة. التلاتة لما اتقفل عليهم الصخرة ربنا فاتح لهم الصخرة ليه؟ الاولاني عمل ايه؟ توسل الى الله
ببر الوالدين وانه اكل امه وابوه وولاده ومراته جعانين. فاثر مراد الله وهو اطعام الوالدين. على مراد النفس هو اطعام الاولاد والزوج بعد كده التاني تعفف عن الزنا بعد ان قدر عليه. فاثر مراد الله وهو العفاف. على مراد نفسه وهو الوقوع في الشهوة مع
اكتر امرأة بيحبها في الدنيا وهي بنت عمه. التالت توسل الى الله بالامانة مع الاجير. تخيل الاجير كان له الفين تلات اربع تلاف جنيه المهمة بتاعته تاجر له فيه بقوا تلتميت ربعميت الف جنيه وربنا يبارك في المال. جه الاجير بعد كزا سنة يطلب الفلوس اداله التلتميت ربعميت الف جنيه. فتوسل الى الله بانه اثر مراد الله
سبحانه وتعالى وهو الامانة ودفع المستحقات على مراد نفسه وهو الفلوس والمال وتكثير المال بتاعه. قضية ابدأ ابدأ خد ما تقعدش تستنى يا ابني ما تستناش انك انت يجي لك واحد فجأة يقول لك ده فيه فرصة طلب علم رهيبة. ابدأ دور اسعى انزل اسمها روح المبادرة
يعني ايه روح المبادرة؟ روح المبادرة انك ما تستناش حد يجي يحل لك مشاكلك. انك ما تستناش حد يجي يخرجك وينتشلك مما انت فيه. ما ما تستناش حد يجي يحطك على طريق الاحلام بتاعتك. ابدأ خد مكان في السوق صغير. ولما تحط رجليك في السوق
ربنا يفتح لك المكان الكبير. ما تشترطش من البداية انك انت تبدأ كبير. ابدأ بالمستطاع. ابدأ بالمتاح. ابدأ بالباب المفتوح. ادخل من الباب المفتوح دايما في اي حد حاجة في حياتك في اي نجاح من نجاحات حياتك ولما تنزل وتشتغل في عطاءات من الله للناس اللي بتنزل. في عطاءات من الله للناس اللي بتتحرك
فكانت اياك نعبد قبل اهدنا. كان المتوقع اهدنا. وبعد كده اياك نعبد. يا رب ده انا هاعبدك وهاقطع سجاجيد الصلاة بس اهديني. لا اهدنا ما تقولش اهديني ونعبدك اعبدني ونهديك ودي قاعدة قرآنية نبوية. قال الله عز وجل من تقرب الي شبرا تقربت منه ذراعا
ومن تقرب الي زراعا تقربت منه باعا. يبقى الخطوة الاولى دايما لازم منك انت. في مدد من الله اللي بيبدأ الخطوة الاولى في حل مشاكل حياته. اوعى تبقى انسان سلبي مع اكبر قضية في حياتك وهي قضية نفسك عشان كده مع اصحاب الكهف الله سبحانه وتعالى يقول وربطنا على قلوبهم اذ قاموا قم
ربنا يربط على قلبك. قم وربنا يسبتك. قم ربنا يفتح عليك بالمعاني. قم اتحرك. خد بركة الحركة والسعي في سبيل لله سبحانه وتعالى. دي من ضمن القواعد. قاعدة رح المبادرة. قاعدة البدء. قاعدة عدم الانتظار. قاعدة عدم السلبية. من ضمن
قواعد النجاح في سورة الفاتحة قاعدة الاستمرار اللي انا كنت بكلمكم فيها دلوقتي في كتاب من اكتر الكتب عالميا انتشارا والله يا اخواني الواحد اتجنن يعني كنت لسة قاعد في قعدة كده وفيها مجموعة من اخوانا الدعاة المثقفين جدا ومنهم ناس بقى بتسافر في دول العالم وبتدي بقى دورات في الادارة والتدريب والبتاع
فبيقول لي ده فيه كتاب خطير جدا. وكتاب اسمه نطق نص وحاجة كده بقى وايه فقال لي انا بعته لك على الواتس ايه الكتاب ده قال لي ده كتاب عالمي وقوي جدا. بيتكلم على ان الارادة وحدها لا تكفي. وان ارادة النجاح لا تعني ابدا انك انت بتبقى انسان ناجح. يعني مش
انك انت عايز تبقى طالب علم معناه انك انت تبقى طالب علم. مش انك انت عايز تشتغل في الدين انك تشتغل في الدين. مش انك عايز تبقى شاطر في الدراسة انك تبقى شاطر في الدراسة. الله! ده انا عندي ارادة
وطول عمرنا اتعلمنا ان الهواء ده الكتاب كله فكرته ان ارادة النجاح دون ان تضع نفسك في بيئة النجاح لن يؤدي الى النجاح. ده الكتاب الغربي. ده مش درس في القرآن والسنة. ده مش درس من الدروس اللي احنا بقى لنا سبع سنين في المسجد ده. قاعدين نتكلم فيها عن بقية الايمان. وانه لا
انسان بدون بيت ايمان وانه لا نجاح بدون بيت نجاح. وقاعدين نطلع ادلة من القرآن والسنة لا حصر لها. ييجي كتاب اجنبي بس عشان بس اسم اجنبي مكتوب عليه يقول لك ان ارادة النجاح وحدها لا تكفي لان تكون انسانا ناجحا ان لم تضع نفسك في بيئة النجاح. لو ما صاحبتش الناجحين وقعدت في البيئة اللي
زي امريكا شاب متوسط في امريكا المستوى ممكن يعمل شركة علامات تهز العالم كله. شاب في امريكا جا له فكرة انه يعمل مجموعة كده لاصحابه في في الجامعة بتاعته بقت الفيسبوك. شاب في امريكا ليه؟ لانها بيت نجاح اصلا. الدنيا كلها بتزقك لقدام. انت هنا الدنيا كلها بترجعك لورا. فانت احرص بقى انك تصاحب الناس
ناجحة. احرص بقى انك تحط نفسك في المكان الصح. الشخص الصحفي في المكان الغلط يؤدي الى الوضع الغلط. الشخص الصحفي في المكان الصح يؤدي الى العظيمة فدي اسمها قواعد النجاح في الحياة. من ضمن القواعد في سورة الفاتحة. قاعدة الاستمرار. جميع افعال المؤمنين في سورة الفاتحة. اما افعال
استمرار واما افعال استقرار. استقرار زي آآ حمدهم لله. الحمد لله. رب العالمين جت بالصيغة الايه؟ صيغة الجملة الاسمية. الدالة على الاستقرار الثبوت الحمد لله رب العالمين. يعني دي حتى اقوى من كلمة نحمد الله رب العالمين. لغة اقوى من كلمة نحمد ولا عشان كده العلماء
شف اول سورة المؤمنون اه اه ثم انكم بعد ذلك ايه؟ لميتون. ثم انكم يوم القيامة ايه؟ تبعثون. قال لك ربنا اكد الموت اكثر ولا اكد البعس اكتر؟ قال لك ربنا اكد الموت اكتر. من البعس. ثم انكم ان ادي توكيد بان. بعد ذلك لا لا ما هي لا
الله يؤكد ويقسم سبحانه وتعالى لا ميتون قال لك مش لا تموتون. قال لك ميت بجملة اسمية وقال لك الجملة الاسمية اشد ثبوتا من فمع الموت ربنا جاب تلات مؤكدات والله والله والله هتموت. طب مع البعض ثم انكم انا بس. يوم القيامة تبعثون. فمع
تأكد ومؤكد واحد. قال لك رغم ان الناس شاكة انها هتقوم من الموت. مش انها تموت. قال لك لأ. قال لك الناس مش مصدقة الموت. الناس مش راضية تفكر في الموت. فربنا بيأكد الموت تلات مرات
اه تلات اضعاف مأكد البعس لان مشكلتك لو صدقت انك هتموت لو عشت مع احساس انك انت هتموت انت فعلا حياتك هتتغير تغيير كبير الجملة الاسمية اشد ثبوتا من الجملة الفعلية. الحمد لله تدل على الاستقرار. طيب اياك نعبد فعل مضارع مستمر. اياك نستعين فعل مضارع
فجميع افعال المؤمنين في الصورة اما تدل على الاستقرار واما تدل على الاستمرار. يبقى خليك انسان مستمر في كتاب يقول لك كده يقول لك لما تزاكر اسبوع ليل نهار في الاخر مش هتعمل حاجة. زي ما تزاكر نص ساعة يوميا. يقول لك لما تقرا كتاب وتسهر للصبح تخليص كتاب
يقول لك مش هتعمل حاجة زي ما تسبت ربع ساعة يوميا لقراءة كتب. وتبقى ورد سابت في حياتك فكرة الاوراد. اللي يعني القرآن والسنة بتتكلم عنها هزه غدوتي فان لم اتغدها. سقطت قوتي. اني طرأ علي حزبي من القرآن. فكرهت ان اخرج اليكم قبل ان اتم قضايا
خطيرة جدا. نتكلم عنها في القرآن والسنة ما تحسش انها قواعد هتنزم لك حياتك. وهترتب لك دنيتك ودينك. يتكلم عنها الغرب للاسف الشديد تلاقي الدورة دورة الشخصية الف وخمسمية جنيه. دورة الخمس تلاف جنيه والشباب يروح. وهم قاعدين يسمعوا الكلام في المساجد. سبحان الله! ولكن هو عايز اسماء
عشان يقتنع انما لما بييجي من عند العليم الحكيم قلبه مش عارف يشرب هزه المعاني. آآ معاني من معاني سورة الفاتحة في النجاح التركيز اهدنا الصراط المستقيم. انا مركز في طريق واحد. انا مركز في طريق وكل طاقتي في الطريق ده. اهدنا الصراط. احساس واحد في الصحراء
تايه لو اتحرك يمين او شمال هيضيع وهيموت. اللي بيتوه في الصحراء ما بيتحركش. بيفضل في مكانه. دي من قواعد التوهان في الصحراء. السيدة عائشة لما ضل القافلة لفتتها فضلت في مكانها وهما راجعين من بني المسترق ما ينفعش تتحرق. لو اتحركت تضيع في الصحراء لما حد بيتوه ينام مكانه. يا اما حد ييجي يدوروا عليه
يا اما يموت مكانه. انما لو اتحرك ميت ميت. الا ان يشاء الله سبحانه وتعالى. فاهدنا الصراط المستقيم. حد حاسس بالتوهان والضياع وبيقول يا رب نجيب مركز في الصراط المستقيم. خليك معي يا رب في هزا الطريق. فده تركيز في هزا الطريق. زي ما كنا بنتكلم في الليلة الايمانية الليلة كده في سورة النازعات
قلنا فالمدبرات ايه؟ امرا. فالمدبرات ايه؟ امرا مش امورا. يعني ان الله يستعملك في صغر واحد من صغور الدين. في تدبير صغر واحد من صغور الدين ده دي نهاية الهداية. ده ده وصول الى الله سبحانه وتعالى. قواعد بالنجاح. من ضمن سلسلة المفاتيح التانية قواعد
الفتح مفاتيح خزاين الله. مفاتيح مدد الله. الفاتحة فيها اربع جهود. على قد حزك من الاربع جهود دول على قد حظك من عطاء الله ومن مدد الله. وعلى قد ما هتتعب في الاربع جهود دول على قد ما ربنا هيفتح عليك وهيمدك. الجهد الاول
والذكر الحمد لله رب العالمين. الرحمن الرحيم. ما لك يوم الدين. ده جهد الثناء هو الذكر انك انت دايما لسانك ثناء على الله. مناداه لله باسمائه الحسنى. ذكر طول ما انت ماشي ورايح وجاي كده على قد ما في حياتك جهد الثناء والذكر
اقعد في جلسة الضحى تذكر وتثني. تمشي في الشارع تذكر وتثني انك انت على قد ما في حياتك كنا زمان واحنا طلبة نعمل خواتم ورق كده مقوى كده طولها اطول من طول عقلة الصابع. عشان كل ما تيجي تدي صابعك وانت ماشي صابعك يوجعك. اطول من تفتكر قضية الزكر على طول. تفتكر
انك انت اوعى تفكر بنفسك. اقعد اتعب مع نفسك. اقعد لحد ما توصل ان قلبك هو اللي بيزكر ما انتاش محتاج تزكرة من حاجة خارجية. قلبك داخليا بيزكرك تلاقي اللسان بيشتغل وراه على طول جهد الثناء والذكر من الله. كل ما تقدر تذكر كتير كتير ابن تيمية. يقول لك لما كان يغلق عليه مسألة يستغفر الله الف مرة
فيفتح عليه الله من العلوم ومن الفهم. جهد الثناء والذكر. ده من اسباب فتح الله. الجهد التاني اياك نعبد جهد العبادة والتبتل. انك انت تقوم تتوضأ وتصلي ركعتين انك انت تطلع تدبر تطلع مقابر آآ تطلع جهد العبادة والتبتل على اللهم اعني على ذكرك وشكر
وحسن عبادتك. جهد العبادة. انك تبقى كثير الصلاة. كثير النوافل. اه قيام الليل. الصيام. الاوراد. التعبدية. الخلوة الشهرية المقدسة لك يوم في الشهر كده ولا يومين ربنا مديك فلوس ومعك اقامة خبطة كده كل شهر يومين تلاتة تقوم طالع على السعودية تنزل
مع الحرم المكي من غير ما حد يدرى ولا حد يحس بك اصلا. ولا حد يدرى بك خميس وجمعة وسبت وتكون راجع على بالليل. انا اعرف ناس بتعمل كده. اعرف ناس
ربنا مديها بال يعني اسمع عن ناس ربنا فتح عليها ماديا يوم الجمعة ده بيقضيه في في مكة. بس دول ناس يعني ايه الدنيا ربنا فتحها عليه. تروح تلات تلات اربع تيام وترجع ما حدش حاسس بك كل شهرين ولا حاجة. ده لو ربنا مديك اقامة. ربنا مديك تأشيرة من التأشيرات السنة والكلام ده ومعك فلوس. تقدر انك انت ولو حتى على
حب هزا الامر. تفضل صالب طولك. جهد العبادة والتبتل. ان يبقى عندك طب مش قادر. يبقى لك يوم في الشهر بتفصل فيه. تقفل على نفسك في مسجد في اوضتك وتمسك على البوست كأنهم بروفة لرمضان كده. كأنه بروفة لعشر زي الحجة كده. جهد العبادة والوقفات الشهرية دي مهمة جدا. عشان تقدر تكمل وتواصل. لان غالبا
اورادك التعبدية في بداية اول كزا سنة من وضع الاوراد التعبدية بتقع منك. مع العوارض والزروف قبل ما ترسخ فيها. الجهد التالت واياك نستعين جهد التوسل والدعاء. جهد التوسل والدعاء. احنا قلنا قبل كده كتير يا جماعة هو احنا ليه ما بناخدش؟ احنا نفسنا في حاجات كتير اوي
ما ناخدهاش من ربنا ليه؟ لانك انت ما بتطلبهاش. مش لان ربنا ما بيديش. انت ما بتطلبش. يا رب بتاعتك دي ما بتجبش حاجة في السانوية العامة ولو اشتغلت بها
حد مش هيديك حاجة. كراتب شهري يا رب بجد جهد التوسل تصوم كنت مع بعض اخواني كده وطالعين رايحين رايح حد درس يعني فبيتكلموا فواحد بيقول انا والله احيانا وهو شغال في السعودية. احيانا اصحى انزل اعمل عمرة هو شغال هناك شغل هناك. عشان
ادعي لاخويا فلان. عشان فلان بس في مشكلة كده اقوم نازل عامل عمرة عشان بس املى العمرة. دعاء له جهد التوسل والدعاء ده جهد يا جماعة. توسل الدعاء ده مش مش وانت قاعد كده التواصل ده مجهود. يوم الجمعة من العصر للمغرب ده حياتك طوارئ. بعرفة ليوم عرفات. قاعد
قافل على نفسك وقاعد تدعي. يوم الاربع من الضهر العصر من اوقات الاجابة اللي ثبتت عن النبي عليه الصلاة والسلام. وابن تيمية قال انه وقت اجابة في جميع انحاء الدنيا
لان النبي عليه الصلاة والسلام ادركته اجابة دعوته في ذلك اليوم. آآ وهو في مسجد في مكان غزوة الاحزاب. فالواحد كان يعني اما نروح عمرة كنت اقعد ايه اترصد كده ان يوم الاربع ده نبقى هناك عشان من الضهر والعصر الواحد ايه يحاول يروح المسجد اللي هناك ده. فسبحان الله العزيم فمرة صاحي من النوم كده قلت
لو الحديس بتاع استجابة الدعاء من الضهر للعصر يوم الاربع يطلع آآ يعني هو صحابي قعد يراقب النبي في دعوة معينة النبي قعد يدعيها كزا يوم رباط. فالصحابي قال لك فاستجيبت دعوة نبي الله عليه الصلاة والسلام في يوم الاربعة من الضهر والعصر. فقلت حق لو يطلع ان حد من علماء الاسلام قالوا ان
في الوقت ده وقت اجابة عامة وليس فقط مرتبط بهزا المكان في المدينة المنورة في مسجد الاحزاب. فصاحي من النوم لقيت آآ شيخنا الشيخ محمد يعقوب آآ بعت رسالة كده بفتح الرسالة لقيتها كلام لابن تيمية والله العزيم يا اخواني. وانا صعب ان انا افكر في الموضوع. لقيتها لقيت رسالة كده
الكلام لابن تيمية يتكلم عن هزا الحديس ويشرحه ويقول ان هزا وقت اجابة عام. انت قاعد بقى تراقب بقى الاوقات دي. ما بين الاذان والاقامة. ده وقت اجابة دعاء يبقى اول ما الاذان يدن اجري على الجامع عشان اقنص الوقت بقى. سجود الفرائض ده وقت اجابة دعاء. يبقى انا لازم اجيب اخري في سجود الفرائض في
الدعاء وركز في الدعوة اللي انا عايزها عند الافطار او وانا صايم وقت اجابة الدعاء. الدعاء ده جهد. جهد يبقى الجهد الاولاني جهد. الثناء ذكر الجهد التاني جهد العبادة والتبتل. الجهد التالت جهد. التوسل واه الدعاء. الجهد الرابع جهد. اهدنا الصراط المستقيم. صراط
والذين انعمت عليهم غير المغضوب عليهم ولا ولا الضالين. جهد علو الهمة في طلب الحق. انا يا رب عايز امشي على طريق الانبياء صراط الذين انعمت عليهم فاولئك مع الذين انعم الله عليهم من النبيين والصديقين هي دي همتك. همتك انك انت تقرأ قصص الانبياء
في تطبق هزا الكلام وتسير في هزا الكلام. يبقى ازا آآ التلات جهود الاولانيين الزكر والثناء التبتل والدعاء. آآ التبتل والعبادة الدعاء والتوسل الجهد الرابع بقى اللي هي المجاهدة بقى. علو الهمة في طلب الحق انك تتعرف على افعال الصالحين وتجاهد من اجلها. على قد علاقتك بالاربع جهود دول على
فتح الله عليك. على قد فتح الله وعلى قد مدد الله لك. ده دي ربنا بيأهلك. ده دي دورة تأهيلية عشان تقدر تدخل في القرآن بقى. سلسلة المفاتيح التالتة مفاتيح الاحساس بالقرآن وفهم القرآن. زي ما قلت لكم يا جماعة ان كل اية في الفاتحة هي مفتاح للاحساس بجزء من ايات القرآن. الحمد
الحمد لله رب العالمين. الرحمن الرحيم. دي مفتاح اللي هتحس بها وهيعيش معها هيحس بايات معرفة الله في القرآن. طب ما لك يوم الدين اللي هيحس بها هيحس بايات اقرأ في القرآن. اياك نعبد واياك نستعين. الله يحس بها يحس بايات المجاهدة والعبادة. والعمل الصالح والاعمال الصالحة كلها في القرآن
امال الوصول الى القرآن؟ اهدنا الصراط المستقيم اللي هيحس بها هيحس بجميع ايات سنن الوصول الى الله. والطريق الى الله في القرآن. صراط الذين انعمت عليهم اللي هيحس بها هيحس بكل ايات اهل الحق في القرآن. كل ايات اهل الحق وقصص الانبياء والصحابة غير المغضوب عليهم ولا الضالين. اللي هيحس
فيها هيحس بكل ايات اهل الباطل في القرآن. يهود نصارى ابليس منافقين. ملحدين ربوبيين. كل ايات اهل الباطل في القرآن فهي فعلا مفاتيح الاحساس بالقرآن كل ما هتتعب في ان قلبك يلمس مع ايات سورة الفاتحة كل ما هترتاح بعد كده في القرآن سلسلة المفاتيح الرابعة في سورة
سورة الفاتحة مفاتيح الوصول الى الله. ومفاتيح الطريق الى الله. ازاي سورة الفاتحة مليانة مفاتيح كتير جدا. من ضمن المفاتيح يا اخواني في الله اسم السورة نفسها الفاتحة ان باب الدخول على الله وباب الافتقار. يعني سورة الفاتحة كان ممكن تتسمى باسم آآ يعني نبي من الانبياء. علو الائمة
هذا او حرف من الحروف المقطعة مثلا. التحدي والوقوف قدام الدنيا كلها بالقرآن. اتسمت باسمه كله افتقار. كله افتقار يبقى ازا يعني كان حد من اخواني بسيط جدا زمان يعني ولكن كانت كلمة عزيمة كنا بنزور اخونا عماد الجمل الله يرحمه اشهر في مصر ومات بقى من سنين الله يرحمه في
واحنا قاعدين كده فكل واحد كان ايه بيقول تزكرة. فكان الدور على هزا الاخ الفاضل يعني والله هسيبه. فقال يا جماعة احنا ما عدش فيه طريق نوصل بين ربنا ما اتسبقناش
طريق العلم اتسبقنا من الاف السنين من الف سنة اتسبقنا فيه. طريق الدعوة لو موتنا نفسنا فيه ناس سبقتنا فيه. طريق العبادة قال الطريق الوحيد اللي لسة عندنا امل ان نسبق فيه غيرنا هو طريق الافتقار الى الله. قال ده الباب الذي لا يغلق. باب الافتقار الى الله ان تفتقر. يبقى دي من اصول الاصول
طب من اصول الوصول الى الله؟ كان بداية سورة الفاتحة الحمد لله رب العالمين. الرحمن الرحيم. ما لك يوم الدين. معرفة الله. اول معرفة ربنا حق المعرفة. اياك نعبد انت وبس يا رب اياك نستعين انت وبس يا رب اهدنا الصراط المستقيم. عايز اوصل لك يا رب الهمة الرهيبة دي انبعست داخلك امتى لما عرفت ربنا ابدأ صح ابدأ
الله كل ما تبدأ بالتعرف على الاسماء الحسنى عشان كده في خماسية البدء اللي ما كنا بنتكلم في دستور الملتزم الجديد من البدايات الصح في دينك انك تبدأ بالاسماء الحسنى. انك تبدأ بالسماع عن الله. انك تبدأ باقامة علاقة خاصة مع الله سبحانه وتعالى. البدء ما بدأه بمعرفة الله انبعس
عزيمة جواهم عزيمة على الطريق. على قد ما هيبقى عندك وقت تخلو فيه بربك يوميا اسبوعيا شهريا سنويا في الاوراد الايمانية على قد ما يبقى عندك طاقة انك تفضل وتواصل وتكمل بكل عزيمة. من ضمن اصول الوصول الى الله في سورة الفاتحة اياك نعبد. الرحمن الرحيم مالك يوم
الدين ان انك انت قبل ما تتعرف الى الله بان هو اللي بيملك ذلك اليوم الرهيب تعرفت الى الله بانه الرحمن الرحيم كأنه الرب الكريم سبحانه وتعالى يبقى ابدأ بمعرفة الله باسماء الجمال. قبل ما انت عشان كده ربنا هو بيعرف سيدنا موسى به قال ايه؟ الرحمن
على العرش استوى. قال لك لو كان ربنا قال له على العرش استوى بس كان اخذ قلب موسى بجلاله. لكن صعق قلب موسى بجلال الله. انما بدأ بالاول ايه الرحمن على ربنا قال لموسى الاولاني اني انا ربك. فاقلع عن اللي بعد كده انني انا الله فاعبدني واقم الصلاة لذكر الاول الربوبية. العطاء قبل
الالوهية والعبادة والتكليف. فابدأ باسماء الجمال. قبل ان تبدأ بايه؟ بالترهيب. ابدأ بالترغيب. ابدأ ابدأ قيم علاقة خد حب مع الله سبحانه وتعالى. البداية حب السيدة عائشة وهي بتشرح في اول حديس في البخاري. قصة نزول الوحي. حكت الاول ازاي النبي عليه الصلاة والسلام ربنا اخز بقلبه للغار؟ ازاي كان بيوريه
الرؤى الصادقة ازاي كان آآ الحجر يسلم عليك؟ ازا الاول حب الاول حب السيدة مريم وربنا بيحكي قصة اصطفائها في سورة مريم نذكر في الكتاب مريم اذ انتبذت من اهلها مكانا شرقها سابت الدنيا كلها عشان تخلو بالله. البداية حب. البداية مع الله حب. فمن اصول الوصول الى
ان تبدأ بالحب. ان يبدأ وكلمة حب جاية من الحبة. الحبة اللي هي اصل الشجرة. اصل شجرة ممكن تبقى اكبر من البرج والعمارة. الحب ده اصل المشاعر كلها انك انت انك انت تتعلم الحب. اول شعور يجب ان يسكن قلبك تجاه الله وشعور الحب لله. سبحانه وتعالى فده من اصول الوصول الى الله. ان الرحمن الرحيم
ما لك يوم الدين. من اصول الوصول الى الله في سورة الفاتحة. اياك نعبد واياك نستعين. العبادة هي مراد الله منك. والاستعانة هي مرادك من الله فبدأت بمراد الله منك قبل مرادك من الله. انك انت ما يبقاش ايمانك ايمان ابليسي. ابليس لما تجيب اياته في القرآن هتلاقيه كان مؤمن باسماء
الا وصفاته. وانظرني الى يوم يبعثون. انظرني مؤمن ان ربنا المحيي المميت. الى يوم يبعثون. مؤمن ان ربنا هو الباعث. ومؤمن بيوم القيامة. ومؤمن بالحياة بعد رب بما اغويتني رب مؤمن بربوبية الله سبحانه وتعالى. فبعزتك لو مؤمن باسم الله العزيز هو ايه ده ده
الكيس ده موسوعة بقى في الاسماء الحسنى ولكن في الاخر كافر. كافر ليه؟ ما عنده المعلومات اهو ولكنه يعامل الله على الغرض. ولكن يعامل الله على مراده من الله وليس على مراد الله منه. احذر من الايمان الابليسي. اوعى يبقى ايمانك ايمان ابليسي. اوعى يبقى عندك معلومات قوية جدا في الدين وعند ربنا
لكن كل قضيتك في الدين هو امن هو ان يعطيك الله مرادك منه. وليس ان تعبد لله بمراد الله منك. فابدأ بمراد الله منك قبل قبل مرادك من الله. وكلما احسنت فيه مراد الله منك كلما فتح الله اني ارى ربك يسارع في هواك. اني ارى
ليه ؟ لانك تسارع في مرضات الله سبحانه وتعالى. فسورة الفاتحة مليانة اصول وصول الى الله وقواعد وصول الى الله سبحانه وتعالى. بدأ بالاستعاذة اعوذ بالله من الشيطان الرجيم. الاستعاذة يا جماعة دي طلب لجوء. طلب لجوء. اعوذ بالله اللي عاوز انك انت تجري وتمسك
شهر واحد كده اعوذ بالله من الشيطان الرجيم. الشيطان لغة جاية من جزرين. الجذر الاولاني شيطا. والجذر التاني شطنا. الجزر الاولاني شطن اي بعد البعيد ملعون البعيد والجزر التاني شاط عارف يقول لك الرز شاط شايط هيولع هيموت عشان
تضيعك. حاقد قلبه مولع عليك. الشيطان الرجيم الرجيم الذي يرجمك بالشبهات والشهوات او المرجوم المطرود الملعون العياذ بالله بسم الله الرحمن الرحيم. كل السور بادئة بالبسملة الرحمن الرحيم. طب ليه مش بسم الله العزيز الحكيم؟ ليه مش بسم الله؟ الملك العظيم. ليه مش بسم الله
العلي الكبير ليه مش بسم الله الحميد المجيد؟ ليه مش بسم الله المنتقم الجبار؟ بسم الله الرحمن الرحيم ليه؟ يعني كأن كل سورة قبل ما تدخلها ربنا بيقول لك هنا فيه رحمات. هنا فيه رحمات خد بالك. يعني انت الوقتي يعني الاقمار الصناعية قالت لك الارض اللي فيها بترول. دخلت وقعدت تدور
ما فيش بترول. ما فيش بترول ولا في بترول؟ لأ في بترول. انت اللي مش عارف تطلع. فربنا من اولها بيقول لك الرحمن الرحيم. هنا في رحمات كتير قوي. هنا في رحمات لقلبك
حياتك ولاسرتك ولفهمك ولنجاحك في الدين والدنيا والاخرة ولرحمتك في القبر ويوم القيامة. طب انا مش ما طلعتش حاجة انت دي مشكلتك انت. هنا في رحمات بسم الله الايه؟ الرحمن الرحيم. بسم الله والباقي هنا باء الاستصحاب يعني استصحب اسماء الله وانا اعيش في حياتي. استصحب اسماء
الا وانا آآ اتلو كتاب الله انك تبقى عايش وربنا في قلبك. وجلال ربنا في قلبك. واسماء ربنا سبحانه وتعالى في قلبك. طبعا البسملة يعني العلماء اية من الفاتحة ولا مش اية من الفاتحة واجمل قول آآ يعني قرأته وقول الامام مالك انها ليست اية من الفاتحة. والامام مالك استدل استدلال زكي جدا جدا جدا
هي البسملة متفق عليها انها اية من الفاتحة ولا مختلف فيها؟ متفق عليها ولا مختلف؟ مختلف عليها. مختلف فيها. قال لك مستحيل اية من القرآن يختم فيها. قال لك ده الاختلاف في القرآن ده كفر. ده انا ما ينفعش ايام القرآن يختلف فيها. قال لك ما دام اختلف فيها فهي ليست اية من الايه؟ فهي ليست اية من الفاتحة. فالقرآن لا يختلف عليه
الامام مالك يعني ايه زهب بهزا انها ليست ابدا بسم الله الرحمن الرحيم الحمدلله رب العالمين طبعا مش هنقدر نقف مع اية سورة الفاتحة انا بقف وقفات بس بسيطة كده لان سورة الفاتحة يا جماعة ام الكتاب. فانت عشان ندخل في الحمد وايه الفرق بين الحمد والثناء الحمد هو
ثناء على الله بحب وتعظيم. انت في قلبك الحمد ده امتنان. واحد عنده انتماء لحد وهو بيثني عليه. انا ممكن اشكر والله نشكر السيد وزير المش عارف ايه ان هو لا لا الحمد ده انت قلبك مفعم بالمشاعر. تجاهي لأ الحمد لله رب العالمين. انت بتقراها بالليل كده وقاعد تفتكر
كل الطيور في اوكارها دلوقتي يا رب بنعمتك. وكل الناس في بيوتها الوقتي يا رب بنعمتك. وكل الحمد لله رب العالمين. الرحمن الرحيم. الرحمن الرحيم ربنا في جسمك. انت عندك ما بين كل عضلة وعضلة. عندك حاجة اسمها البرس كده الشغت. دهن كده. والا كان لما تيجي تحرك العضلات بتاعتك
الاحتكاك يولع الدنيا نار. يخليك بعد كده الالتهابات اللي تحصل في جسمك تولع جسمك النهاردة مش عارف تتحرك. من الالتهابات الموجودة ربنا فصل ما بين قلبك وما بين اعضاء الصدر بالغشاء بتاع القلب. فصل ما بين رئتك وما بين اعضاء الصدر بالغشاء بتاع الرئة. العضلات الحاجات لانك انت
جسمك كله قعد يتحرك من جوة. جسمك ده لو الاحتكاكات ولدت التهابات تموت فيها. مع كل نبضة قلب مع كل اخدة نفس. راح ما قد ايه رحمك جسمك قد ايه رحمك في حياتك. قد ايه رحمك في الشرح. ويسر عليك. قد ايه رحمك في كل حاجة. ما لك يوم الدين. جميل قوي ان الرحمن الرحيم قبل ما لك يوم الدين
يعني اللي هيحاسبك في الاخرة هو الرحمن الرحيم. عشان كده فوض الي عبدي انك تبقى فرحان ان اللي هيحاسبني يوم القيامة هو بعد ما عشت مع جماله سبحانه وتعالى رحمته ورأفته مالك يوم الدين. اياك نعبد واياك نستعين. اياك انت وبس يا رب. اياك ده ليس سواك يوجه اليه العبادة
وليس سواك وجه اليه استعان. اهدنا الصراط المستقيم. الهدى له معاني كتير قوي في اللغة يا جماعة. من معاني الهدى في اللغة ضوء النهار النهار في اللغة اسمه الهدى. اهدنا نورها لي من عندك يا رب. نورها لي. خل الطريق بتاعي منور يا رب. فيه هداية توفيق وفيه هداية دلالة. هداية
ان ربنا يعرفك الصح من الغلط. هداية التوفيق ان ربنا يلهم قلبك انك تعمل الصح. فهداية التوفيق دي اللي احنا عايزينها مش بس هداية الدلالة يعني ابليس عنده هداية الدلالة. ابليس عارف الصح من الغلط. ولكن ما عندوش هداية التوفيق. ما عندوش هداية عشان كده وانت بتطلب اهدنا الصراط المستقيم. انت بتطلب جميع انواع الهداية
تطلب بداية التوفيق وتطلب بداية الدلالة وبتطلب بداية الحكمة وبتطلب هداية الرشد وبتطلب بتطلب جميع انواع الهداية من الله سبحانه وتعالى. اهدنا طب اهدنا بضمير الجمع ليه ؟ اهدنا بضمير الجمع عشان حاجات كتير جدا يا جماعة. اول حاجة ان سقوط واحد يعني خطر عليك في دينك. سقوط
واحد اوعى تستهين ان فيه واحد كان بيصلي معنا في الجامعة وما عادش بيصلي كل واحد واقف قاعد في الجامع دلوقتي هو حصن امان لك في دينك. هي سلف ودين
النهاردة اخوك بيقع. انت وقفت وسندته بكرة انت هتيجي تقع. اوعى يتهيأ لك انك انت اتعلم بقى من خبرة الحياة. اوعى لانك قاعد دلوقتي في المسجد جلسة الضحى واحد تسمع تفسير وقاعد تسبح ربنا وانت قاعد تسمع تفسير وقاعد تاخد قرارات ايمانية اوعى تفتكر انها بتفضل كده شوية هي طالعة نازلة هي طالعة
نازلة وفي فترات الفتور الله يربيك بما لا تربى به في فترات النشاط. يعني اوعى تعتقد ان فترات الفتور دي وقت ضايع من حياتك. زي فترات والزلات والذنب للي منكم قرأ او سمع الخماسية الارتقاء في دستور الملتزم الجديد. خماسية الارتقاء فقه التعامل مع الزنب فقه التعامل مع الفتور
فق التعامل مع الواقعات والزلات. فقه التعامل مع الدنيا. هو ايه ده! هي دي خماسية الارتقاء! ده الارتقاء ده كنت باحسب انك هتقول لي فقه الصيام! فقه فلان ما هو حبيب قلبي كل العقبات دي لو ما اتعاملتش معها صح هتضيعك. الاخ اللي مش عارف يتعامل مع الفتور بيجي له احباط مدمر. الاخ اللي مش فاهم فوق التعامل مع الزنب ازاي
دم بيجيبه الارض الاخ اللي مش عارف يتعامل مع الدنيا ازاي وخايف منها او مدلوء عليها الدنيا بتضيعه ازاي تتعامل ازاي ان الحاجات دي كلها كانت زواهر طبيعية في حياة اصحاب النبي عليه الصلاة والسلام زواهر طبيعية جدا جدا جدا وكيف تتعامل معها آآ اهدنا الصراط المستقيم اهدنا
ان سقوط اي واحد من اخوانك هو ايه؟ هو تمهيد لسقوطك انت نفسك. حافز على دين اخوك وادعي لدين اخوك زي ما بتدعي لنفسك واستشعر في الفاتحة انك بتدعي لنا كلنا انك بتدعي لاخوانك وانت بتدعي للدعاة والدين اهدنا الصراط المستقيم. كلنا محتاجين هدايتك يا رب. وهداية اخويا كانك هاديتني بالزبط يا رب
انك هدتني بالزبط لان هداية اخويا هتصب في مصلحتي في النهاية. هيزكرني بالله هداية اي واحد مننا هتصب في مصلحتنا كلها. ربنا لو هدى اي حد مننا لصغر من ربنا بيفتح علينا كلنا في هزا الثغر. اهدنا الصراط المستقيم. صراط الذين انعمت عليهم. يعني ايه الصراط يا جماعة؟ يعني ايه كلمة صراط
سرات على فكرة لما تيجي تدور عليها في المعاجم مش هتدور عليها في مادة سرط سرط. هتدور عليها في مادة سرط. سين رهطة واخد بالك معي آآ من معاني الصراط عارف مرض السرطان؟ اهو ده جزر لغوي. من معاني كلمة آآ سرطة السرعة. السرعة
حسبنا الله ونعم الوكيل. حسبنا الله ونعم الوكيل. السرعة يقول لك اشترط الطعام. سرط الطعام بلعه بسرعة. فمن معالق الطريق السريع. عارف كنت طالع على الطريق السريع ها غير خالص الطرق اللي جوة البلد دي تنجز من معاني الصراط الطريق السهل
سهل يقول لك ايه؟ يقول لك فرس سرطان بيجري ايه؟ قمة السرعة. قمة التيسير. يبقى ايه؟ استرق الطعام اي ابتلعه بسهولة يبقى السهولة والسرعة طريق سهل. الطريق مش صعب. طريق سريع. طريق من معاني الصراط الطريق الممهد. الطريق
معبد الممهد اللي ما فيش فيه عراقيل. يعني احد اخواني كده يعني وكان في فتنة من الفتن فمرة يعني بشد معه كده في الكلام يعني. فبيقول لي انا صاحب هو انا بشوف رؤى تدل ان انا صاحي وربنا بيبعت لي علامات. يعني ماشي ساكت فبيقول لي ده انا شايف
النهاردة ان انا ماشي على طريق مليان نقر ومليان حفر وانا ماشي بالعربية قاعد افادي كل النقر وكل الحفر. انا قلبي اتوجع لما سمعت منه والكلام ده قلته قلت يا مسكين الصراط المستقيم ما فيهوش نور وحفر. الصراط المستقيم الصراط ده طريق معبد. ده ده اصلا رؤية له والعياذ بالله ان هو ماشي في سكة غلط
مش معنى انك ماهر في تفادي الحفر ان الطريق اللي انت ماشي فيه ده صح اصلا. والعياذ بالله. الصراط من معنى من معاني كلمة آآ الصراط سلطة جاي منها كلمة السريت. السرايتي ده الطريق الجميل بقى. الطريق الممتع. السرايتي ده اللي هو الفلاوزج. اللي هو البسبوسة بالفزدق. البسبوسة بالسمنة والفزدق
يعني ده اسمه السريت من مادة سلطة. يعني من معاني الصراط الطريق الجميل. الطريق طريق سهل. طريق سريع. طريق ممهد. طريق جميل. ده ده طريق الله طريق الله سبحانه وتعالى. طب انا مش لاقي طريق الدين كده. المشكلة عندك انت. اتنا غداءنا لقد لقينا من سفرنا هزا. نصبا ما هو لانك انت جاوزت والنبي
سؤال البخاري قال ما مس موسى النصب حتى جاوز الميقات. ما حسش انه تعب لحد ما عدى. الحاجة اللي ربنا عداها له. اول ما تلاقي نفسك تعبت في الطريق ده اعرف انك انت
اتجوزت بمرض الله سبحانه وتعالى. صراط الذين انعمت عليهم. غير المغضوب عليهم ولا ولا الضالين. المغضوب عليهم جت مبني للمجهول. الضالين ما جتش مبني للمجهول. يبقى المغضوب عليهم. اشمعنى المغضوب عليهم جت كده اه قال لك لان من
غضب الله عليه غضب عليه كل شيء. فالمغضوب عليهم من كل شيء من كل شيء في الكون. يبقى طب ايه الفرق بين المغضوب عليهم الضالين مغضوب عليهم اليهود والضالين النصارى. اليهود علم على المغضوب عليهم. انما المغضوب عليهم كتير. والضالين النصارى علم عليهم. ولكن الضالين كتير
تب عليهم وكل واحد دخل الطريق وعرف الصح من الغلط وغرام تاني يبقى ده اليهود ضلوا على علم. يبقى المنتكس ايه؟ ها ده ولا ده ده والعياز بالله ده بعد ما عرف وشاف وداق وخرج. والعياز بالله. خدت بالك معي انت؟ يبقى كل اللي فهم وعرف وخرج ده ده مصيبة بقى. طب
الضالين الضالين اللي ما عرفش اصلا. ما عرفش يدخل الطريق اصلا اللي هم الايه؟ زي النصارى كده. اللي هو ضل على جهل. يبقى اللي ضل على علم مغضوب عليهم. اللي ضل على جهل ايه
يبقى كل من ضل على جهل ده ايه؟ النصارى علم عليهم. والعياذ بالله. غير المغاير دي مغايرة. انا عايز اتغير يا رب. انت سبعتاشر مرة بتطلب من ربنا انك ما تموتش يهودي ولا نصراني. انك ما تموتش ملحد ولا عابد بقر. انت متخيل! سيدنا ابراهيم كان بيدعي ربنا واجنبني وبني ان نعبد الاصنام
سيدنا ابراهيم بيقول يا رب ما متش وانا بسجد لمن او هبل وايساف هنا الى اخره. سيدنا ابراهيم هو ده الفهم يا جماعة. انك انت تقول اللهم يا مقلب القلوب
ثبت قلبي على دينك. اللهم كان من اكثر دعاء النبي صلى الله عليه وسلم. اللهم يا مقلب القلوب ثبت قلبي على دينك. لان القلوب يقلبها النشاء. في لحزة ما بتلاقيش قلبك والعياذ بالله
لاقصى حد لاقصى حد. نسأل الله سبحانه وتعالى ان يثبت قلوبنا على دينه. عشان كده في الاخر لانك خايف ومرعوب. خايف ومرعوب فجات كلمة ايه؟ امين امين كما يقول ابن الجوزي في زاد البشير قال من اسم الله المؤمن. من اسم زي ما نتكلم في خطبة الجمعة النهاردة بقى ان شاء الله بازن الله واحنا بنتكلم في خواتيم الحشر
بازن الله سبحانه وتعالى ربنا يأذن سبحانه وتعالى ومن نسأل الله ان ييسر لنا اللهم امين يا رب اللهم امين. ويفتح علينا ويبارك لنا اللهم امين يا رب. امين. ليه ليه الامن
هنا ليه اسم الله المؤمن جه في الفاتحة؟ ما احنا لسة متكلمين يا جماعة يعني ترابط رهيب ترابط الفتحة رهيب. ان مالك يوم الدين جت بعد الرحمن الرحيم ان اياك ان
بعد اياك نعبد ان اهدنا جت نعبد ان ايات معرفة الله جت بعد بعد ايات طلب الوصول الى الله. ان ان ترابط رهيب. سبحان الله العظيم! وصورة صغيرة واقل من رسالة تويترز. مية تسعة وتلاتين حرف. ما حصلتش المية واربعين حرف. رسالة تقول اللي بعت ميتين وتمانين حرف
كمان عشان الناس مش قادرة تعبر عن فكرة واحدة في مية واربعين حرف. ربنا جاب لك ام القرآن ومعاني ومفاتيح النجاح والسعادة ومفاتيح خزائن الله ومفاتيح فهم القرآن واجمال معاني القرآن. ام الكتاب في مية تسعة وتلاتين حرف. فيه اعجاز بعد كده؟ فيه اعجاز بعد كده سبحان الله الحكيم العليم. سبحان الله
رب العرش العظيم. فليه تيجي امين بقى في الاخر؟ اسم الله المؤمن. ايه علاقته بقى هنا؟ احنا قلنا اهدنا الصراط المستقيم. دي كلمة واحد واقف في الصحرا تايه ضايع مرعوب
مشعوف مفزوع ملهوف هضيع يا رب. عشان كده ما قلتش اهدنا الى الصراط. ما فيش في الصحراء اه يروح يمين في شمال. كلمتكم امبارح عن والد صاحبنا يعني اخونا اللي اللي وقع في المركب وهم بيصطادوا في البحر بالليل وقعد يومين في البحر يعني يعني صاحبي كان بيحكي لي
يا جدو بقى ده مش ابوه ده جده. بيقول لي بعد يومين البلد خرجت لقوه في الاخر ايه في مكانه. مكانه ما هيروح فين؟ ما هو انت يمين شمال هتضيع. في
لا يمين ولا شمال هنا فالصحراء لا تعرف يمين ولا شمال. فانا يا رب هضيع لو فضلت مكاني هضيع ولو اتحركت هضيع. ما حدش يقول لي يمين ولا شمال. طب امال ايه حد
بياخدني من ايدي يخرجني من هنا. اهدنا الصراط اهدني الطريق كله خطوة خطوة. مش اهدني الى اهدني الصراط كله قال هذا صراط علي مستقيم. ففي الاخر امين امين ليه؟ لاني خايف يا رب. خايف والعياز بالله ابقى يهودي او نصراني. خايف قلبي يتقلب. غير المغضوب عليهم ولا
خايف ما اوصلش. خايف ما اخرجش من المتاهة اللي انا فيها. خايف ما اعرفش طريق الذين انعمت عليهم. خايف ما اهداش في الطريق. خايف. يبقى الفاتحة انت بتقراها بخوف الفاتحة عشان كده في الاخر امين. اسم الله المؤمن. يعني ان انك انت بتتلمس الامن في الطريق الى الله بالله سبحانه وتعالى سورة عظيمة مليانة
حالة عظيمة عشنا معها تلات ايام متتالية بفضل الله وبمن الله وبكرم الله سبحانه وتعالى يعني والواحد يعني مستبشر يعني ان قرأت سورة الفاتحة عشان ربنا يفتحها علينا. وعشان تبقى فاتحة خير كده بازن الله سبحانه وتعالى. نسأل الله الهدى والسداد. امين يا رب. اللهم انا عبيدك بنو
بنو امائك نواصينا بيدك ماض فينا حكمك عدل فينا قضاؤك. نسألك بكل اسم هو لك سميت نفسك او انزلته في كتابك او علمته احدا من خلقك. او استأثرت به في علم الغيب عندك. ان تجعل القرآن العظيم ربيع
قلوبنا ونور صدورنا وجلاء احزاننا وذهاب همومنا. اللهم ارحمنا بالقرآن العظيم. واجعله لنا اماما وهدى اللهم ارزقنا حفظ القرآن في صدورنا. اللهم اجعلنا من اهل القرآن. الذين هم اهلك وخاصتك. اللهم اجعل القرآن العظيم
شفاء لنا ورحمة. اللهم اهدنا وسددنا. اللهم انا نعوذ بك من شر انفسنا. اللهم اعذنا من شر انفسنا اعزم لنا على ارشد امرنا. يا حي يا قيوم برحمتك نستغيث. اصلح لنا شأننا كله ولا تكلنا الى
طرفة عين. اللهم اشرح لنا صدورنا ويسر لنا امورنا. اللهم زدنا ولا تنقصنا. اللهم اكرمنا ولا تهنا. اللهم ولا تحرمنا. اللهم اثرنا ولا تؤثر علينا. اللهم اهدنا ويسر الهدى الينا. اللهم انا نسألك علما نافعا. ورزقا طيبا وعملا
تقبلا رب زدنا علما. رب زدنا علما. رب زدنا علما. اللهم انفعنا بما علمتنا. وعلمنا ما ينفعنا. وزدنا علما. اللهم صل على محمد اللهم صل على محمد. اللهم صل على محمد. اللهم صل على الحبيب محمد عليه الصلاة والسلام. سبحانك اللهم وبحمدك
اشهد ان لا اله الا انت استغفرك واتوب اليك